Document ID: 31999R2255

ΚΑΝΟΝΙΣΜΟΣ (ΕΚ) αριθ. 2255/1999 ΤΗΣ ΕΠΙΤΡΟΠΗΣ
της 25ης Οκτωβρίου 1999
για την τροποποίηση του κανονισμού (ΕΚ) αριθ. 1040/1999 για μέτρο διασφαλίσεως που εφαρμόζεται στις εισαγωγές σκόρδων που κατάγονται από την Κίνα και για την παρέκκλιση από τον κανονισμό (ΕΟΚ) αριθ. 1859/93 για την εφαρμογή των πιστοποιητικών εισαγωγής για τα σκόρδα που εισάγονται από τρίτες χώρες
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2200/96 του Συμβουλίου, της 28ης Οκτωβρίου 1996, για την κοινή οργάνωση αγοράς στον τομέα των οπωροκηπευτικών(1), όπως τροποποιήθηκε τελευταία από τον κανονισμό (ΕΚ) αριθ. 1257/1999(2), και ιδίως το άρθρο 37 παράγραφος 2 και το άρθρο 31 παράγραφος 2,
Εκτιμώντας τα ακόλουθα:
(1) ο κανονισμός (ΕΚ) αριθ. 1040/1999 της Επιτροπής(3), καθορίζει τις περιόδους υποβολής των αιτήσεων για την έκδοση πιστοποιητικών εισαγωγής σκόρδων καταγωγής Κίνας· ενδείκνυται να τροποποιηθούν οι περίοδοι αυτοί για να αποφευχθεί ο κίνδυνος αναστάτωσης στη διαβίβαση των ηλεκτρονικών στοιχείων που έχουν σχέση με το πέρασμα από το έτος 1999 στο έτος 2000 και για να διασφαλιστεί η βέλτιστη έκδοση των πιστοποιητικών·
(2) ο κανονισμός (ΕΟΚ) αριθ. 1859/93 της Επιτροπής(4), προβλέπει ότι τα πιστοποιητικά εισαγωγής ισχύουν για σαράντα ημέρες από την ημερομηνία έκδοσή τους, όπως καθορίζεται στο άρθρο 3 παράγραφος 2 του εν λόγω κανονισμού· ενδείκνυται να παραταθεί η διάρκεια ισχύος των εν λόγω πιστοποιητικών, μετά την τροποποίηση των περιόδων υποβολής των αιτήσεων για την έκδοση πιστοποιητικών εισαγωγής σκόρδων καταγωγής Κίνας·
(3) τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης νωπών οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Στο παράρτημα του κανονισμού (ΕΚ) αριθ. 1040/1999, οι δύο γραμμές "Δεκέμβριος" και "Ιανουάριος" αντικαθίσταται από την ακόλουθη μία γραμμή:
ΘΕΣΗ ΠΗΝΑΚΑ "
2. Κατά παρέκκλιση του άρθρου 2 παράγραφος 2 του κανονισμού (ΕΟΚ) αριθ. 1859/93, η διάρκεια ισχύος των πιστοποιητικών εισαγωγής σκόρδων καταγωγής Κίνας, που εκδίδεται δυνάμει της περιόδου που αναφέρεται στην παράγραφο 1, είναι 80 ημέρες από την ημερομηνία έκδοσή τους.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 25 Οκτωβρίου 1999.

Labels: 17
5
3
18
15